ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৫৮.৮৮ কোটিরও বেশি করোনা প্রতিষেধক টিকা দেওয়া হয়েছে
গত ২৪ ঘন্টায় ৭৬ লক্ষেরও বেশি মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৩.৮৮ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২ লক্ষ ৮২ হাজার ৯৭০
এ পর্যন্ত ৮,৯৬১ টি ওমিক্রণ কেস চিহ্নিত করা হয়েছে; যা গতকালের তুলনায় ০.৭৯ শতাংশ বেশি
ভারতে সুস্পষ্টভাবে আক্রান্তের সংখ্যা বর্তমানে ১৮,৩১,০০০
সাপ্তাহিক ভাবে আক্রান্তের হার বর্তমানে রয়েছে ১৫.৫৩ শতাংশ
নতুন দিল্লি, ১৯ জানুয়ারি, ২০২২
সারাদেশে গত ২৪ ঘন্টায় ৭৬ লক্ষেরও বেশি মানুষকে টিকা দেওয়া হয়েছে। এই সংখ্যা হচ্ছে ৭৬ লক্ষ ৩৫ হাজার ২২৯। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১৫৮.৮৮ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৫৮ কোটি ৮৮ লক্ষ ৪৭ হাজার ৫৫৪ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৯০ হাজার ৭৩১ জন স্বাস্থ্যকর্মী প্রথম ডোজ এবং ৯৭ লক্ষ ৯১ হাজার ১২০ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ২১ লক্ষ ৫২ হাজার ৬৯৬।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৮৯ হাজার ৪৭০ জন কর্মী প্রথম ডোজ এবং ১ কোটি ৭০ লক্ষ ৭৯ হাজার ৯৮০ জন কর্মী দ্বিতীয় ডোজ পেয়েছেন।
প্রিকসান ডোজ নিয়েছেন ১৮ লক্ষ, ৬৫ হাজার ৩০০ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৩ কোটি ৭৩ লক্ষ ০৪ হাজার ৬৯৩ জন।
একইভাবে, ১৮-৪৪ বছর বয়সী ৫২ কোটি ৮৫ লক্ষ ৮০ হাজার ৯৭৫ জন প্রথম ডোজ এবং ৩৭ কোটি ৫৪ লক্ষ ৫৩ হাজার ৬৫১ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৯ কোটি ৮১ লক্ষ ৩৬ হাজার ৯৮৭ জন প্রথম ডোজ এবং ১৬ কোটি ২৮ লক্ষ ২০ হাজার ৬৮৭ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১২ কোটি ৩৪ লক্ষ ৪২ হাজার ৬১৭ জন প্রথম ডোজ পেয়েছেন।
দ্বিতীয় ডোজ পেয়েছেন ১০ কোটি ১৭ লক্ষ ৯০ হাজার ৩৮০ জন।
প্রিকসান ডোজ পেয়েছেন ১৬ লক্ষ ৪৮ হাজার ২৬৭।
মোট প্রিকসান ডোজ পেয়েছেন ৫৬ লক্ষ ৬৬ হাজার ২৬৩।
অন্যদিকে, মোট ১৫৮ কোটি ৮৮ লক্ষ ৪৭ হাজার ৫৫৪ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ১ লক্ষ ৮৮ হাজার ১৫৭ জন রোগী আরোগ্য হয়ে উঠেছেন।
করোনা জনিত অতিমারির শুরু থেকে এ পর্যন্ত ৩ কোটি, ৫৫ লক্ষ, ৮৩ হাজার ০৩৯ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৩.৮৮ শতাংশ।
দেশে গত ২৪ ঘন্টায় ২ লক্ষ ৮২ হাজার ৯৭০ জন নতুন করে আক্রান্ত হয়েছেন।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ১৮,৩১,০০০। বর্তমানে সুস্পষ্টভাবে আক্রান্তের পরিমাণ ৪.৮৩ শতাংশ।
গত ২৪ ঘন্টায় দেশে মোট ১৮,৬৯,৬৪২ টি নমুনা পরীক্ষা হয়েছে। এছাড়া সারাদেশে এ পর্যন্ত ৭০ কোটি ৭৪ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১৫.৫৩ শতাংশ। অন্যদিকে, দৈনিক ভিত্তিতে এই আক্রান্তের হার ১৫.১৩ শতাংশে রয়েছে।
CG/ SB
(Visitor Counter : 106
কেন্দ্রীয়মন্ত্রিসভা
জম্মু ও কাশ্মীর পুনর্গঠন আইন, ২০১৯-এর ৩ নং ধারা থেকে উদ্ভূত সমস্যা দূর করতে ভারত সরকার কার্যনির্বাহ বিধি, ১৯৬১-র ১২ ধারার অধীন প্রস্তাব কর্মপরবর্তী অনুমোদন দিল কেন্দ্রীয় মন্ত্রিসভা
নয়াদিল্লি, ২০নভেম্বর, ২০১৯
সংসদের সুপারিশ অনুযায়ী, ভারতীয় সংবিধানের ৩৭০ অনুচ্ছেদের অধীনে রাষ্ট্রপতি জম্মু ও কাশ্মীর পুনর্গঠন আইন, ২০১৯-এ ঘোষণা ও সম্মতি দেন। সেইমতো, পূর্ববর্তী জম্মু ও কাশ্মীর রাজ্য পুনর্গঠিত হয়েছে ২০১৯-এর ৩১ অক্টোবর নতুন কেন্দ্রশাসিত জম্মু ও কাশ্মীর এবং নতুন কেন্দ্রশাসিত লাদাখ হিসেবে।
নতুন লাদাখ কেন্দ্রশাসিত অঞ্চলে আছে দুটি জেলা – কার্গিল এবং লেহ। পূর্ববর্তী জম্মু ও কাশ্মীরের বাকি অংশ থাকছে জম্মু ও কাশ্মীর কেন্দ্রশাসিত অঞ্চল।
১৯৪৭-এ পূর্ববর্তী জম্মু ও কাশ্মীর রাজ্যে ১৪টি জেলা ছিল যেমন – কাঠুয়া, জম্মু, উধমপুর, রিয়াসি, অনন্তনাগ, বারামুলা, পুঞ্চ, মীরপুর, মুজফফরাবাদ, লেহ ও লাদাখ, গিলগিট, ওয়াজারাত, চিলহাস এবং উপজাতি অঞ্চল।
২০১৯-এর মধ্যে জম্মু-কাশ্মীরে পূর্বতন রাজ্য সরকারগুলি নানা সময়ে এলাকা পুনর্গঠন করে ১৪টি জেলাকে ২৮টি জেলায় পরিণত করে। নতুন জেলাগুলি হল – কুপওয়াড়া, বান্দিপুর, গান্দেরবাল, শ্রীনগর, বাদগাম, পুলওয়ামা, শোপিয়ান, কুলগাম, রাজৌরি, রামবান, ডোডা, কিস্তওয়ার, সাম্বা এবং কার্গিল।
এর মধ্যে কার্গিল জেলাকে তৎকালীন লেহ এবং লাদাখ জেলার থেকে বের করে আনা হয়। সেইমতো নতুন লাদাখ কেন্দ্রশাসিত অঞ্চলের লেহ জেলাটি ২০১৯-এর জম্মু ও কাশ্মীর পুনর্গঠন দ্বিতীয় আদেশে লেহ জেলাটি বর্ণিত হয়। এই আদেশ দেন ভারতের রাষ্ট্রপতি যার ফলে, গিলগিট, গিলগিট ওয়াজারাত, চিলহাস এবং উপজাতি অঞ্চল অন্তর্ভুক্ত হয় ১৯৪৭-এর লেহ ও লাদাখ জেলার বাকি অংশের সঙ্গে।
SSS/AP/DM
(Visitor Counter : 63
পর্যটনমন্ত্রক
হিমাচল প্রদেশের ধরমশালায় রাজ্যগুলির পর্যটন মন্ত্রীদের তিন দিনের জাতীয় সম্মেলন
চন্ডীগড়, ১৮ সেপ্টেম্বর, ২০২২
হিমাচল প্রদেশের ধরমশালায় রাজ্যগুলির পর্যটন মন্ত্রীদের তিন দিনের জাতীয় সম্মেলন রবিবার শুরু হয়েছে। এই সম্মেলনে অমৃতকালের ২৫ বছরে রাজ্য এবং কেন্দ্রীয় সরকারের উদ্যোগে পর্যটন ক্ষেত্রের বিকাশের প্রসঙ্গ নিয়ে আলোচনাই অন্যতম উদ্দেশ্য।
এখানে পর্যটন শিল্পের সঙ্গে যুক্ত বিভিন্ন সফল প্রকল্প এবং নানা সম্ভাবনার দিক নিয়ে আলোচনা হবে। সম্মেলনে সাংবাদিকদের সঙ্গে কথা বলার সময় কেন্দ্রীয় পর্যটন, সংস্কৃতি এবং উত্তর পূর্বাঞ্চলের মন্ত্রী শ্রী জি কিষাণ রেড্ডি বলেছেন, গত ৭৫ বছর ধরে পর্যটন, আধ্যাত্মিকতা, সংস্কৃতি ও বৈচিত্র্যের সঙ্গে ভারত সমার্থক হয়ে উঠেছে। বিশ্বে পঞ্চম বৃহত্তম অর্থনীতির দেশ হিসেবে আত্মপ্রকাশ করার ক্ষেত্রে ভারতকে পর্যটন শিল্প সহায়তা করছে। মন্ত্রক পর্যটনের বিকাশে একগুচ্ছ পদক্ষেপ নিয়েছে। এর মধ্যে উল্লেখযোগ্য বিমান, রেল এবং সড়ক পথে যোগাযোগ ব্যবস্থার উন্নতি ঘটানো এবং দেশের সংস্কৃতি ও ঐতিহ্যকে সারা বিশ্বের কাছে উপস্থাপিত করা।
প্রধানমন্ত্রীর “বিকাশ ভি, বিরাসত ভি” অর্থাৎ উন্নয়ন এবং ঐতিহ্যের ওপর গুরুত্ব আরোপের কথা উল্লেখ করে শ্রী রেড্ডি বলেন, জাতীয় পর্যটন নীতি তৈরি করার জন্য এখন আলাপ, আলোচনা চলছে। আগামী বাজেট অধিবেশনের আগেই এই নীতি ঘোষিত হবে। মন্ত্রী জানান, খুব শীঘ্রই ‘আম্বেদকর সার্কিট’-এর সূচনা হবে। এছাড়াও মন্ত্রক হিমালয়ে সার্কিটের মানোন্নয়নের পরিকল্পনা করেছে। ৩০টি রাজ্য ও কেন্দ্রশাসিত অঞ্চলে স্বদেশ দর্শন প্রকল্পের আওতায় ৩৬টি কর্মসূচি গৃহীত হয়েছে। ২৪টি রাজ্যে প্রসাদ প্রকল্পের মাধ্যমে ৩৯টি প্রকল্প বাস্তবায়নের উদ্যোগ নেওয়া হয়েছে। সম্প্রতি স্বদেশ দর্শন প্রকল্প ২.০-এর সূচনা হয়েছে।
রাজ্যগুলির পর্যটন মন্ত্রীদের উদ্দেশে ভাষণ দেওয়ার সময় মন্ত্রী জানান, ভারত বর্তমানে জি২০ গোষ্ঠীর সভাপতি। এই সময়কালে ভারতের পর্যটন শিল্পের সম্পর্কে নানা তথ্য সারা বিশ্বের কাছে উপস্থাপিত করা হবে। তিনি আরও বলেন, প্রধানমন্ত্রী এদেশের পর্যটন শিল্পের প্রসারে অনাবাসী ভারতীয়দের যুক্ত করতে চান। কোভিড অতিমারীর কারনে এই শিল্পের যে ক্ষতি হয়েছে তার জন্য আর্থিক সহায়তা করা হয়েছে। দেশের পর্যটন শিল্পের প্রসারে প্রবাসী ভারতীয়রা যাতে কমপক্ষে ৫ জনকে ভারতে আসার জন্য উৎসাহিত করেন সেই লক্ষ্যে প্রধানমন্ত্রী সংশ্লিষ্ট সকলকে যথাযথ উদ্যোগ গ্রহণের পরামর্শ দিয়েছেন। দেশের মোট অভ্যন্তরীণ উৎপাদনের ৯.২ শতাংশ পর্যটন শিল্পের অবদান।
পর্যটন মন্ত্রক সংশ্লিষ্ট ক্ষেত্রের মানোন্নয়নে দেশ জুড়ে ৭ হাজার কোটি টাকার বাজেট বরাদ্দ করেছে। এই সম্মেলনে যে সব বিষয়গুলি নিয়ে আলোচনা হবে সেগুলি হল পর্যটনের পরিকাঠামো গড়ে তোলা, সাংস্কৃতিক পর্যটন, আধ্যাত্মিক ও ঐতিহ্যগত পর্যটন, হিমালয় সন্নিহিত রাজ্যগুলিতে পর্যটন, স্থিতিশীল পর্যটন, পর্যটনের মানোন্নয়নে ডিজিটাল প্রযুক্তির ব্যবহার ইত্যাদি। সম্মেলনে কেন্দ্রীয় পর্যটন ও প্রতিরক্ষা প্রতিমন্ত্রী শ্রী অজয় ভাট এবং পর্যটন ও ক্রীড়া প্রতিমন্ত্রী শ্রী শ্রীপদ ইয়েসো নায়েক সহ বিশিষ্টজনেরা উপস্থিত ছিলেন।
PG/CB/NS
(Visitor Counter : 77
বিজ্ঞানওপ্রযুক্তিমন্ত্রক
বামনাকৃতি কিছু নক্ষত্রকে শনাক্ত করে সেগুলি জীবের বসবাসযোগ্য বলে বৈজ্ঞানিকরা গবেষণার মাধ্যমে ধারণা করেছেন
নয়াদিল্লী, ২০ নভেম্বর, ২০২০
বিশ্ব ব্রহ্মান্ডে পৃথিবীর বাইরে অন্যত্র প্রাণের স্পন্দন পাওয়ার ধারণা স্পষ্ট হয়েছে। বামনাকৃতি কিছু নক্ষত্রকে শনাক্ত করে সেগুলি জীবের বসবাসযোগ্য বলে বৈজ্ঞানিকরা বর্ণালী সূচকের মাধ্যমে ধারণা করেছেন। অতিক্ষুদ্র বামনাকৃতি এই নক্ষত্রগুলির ওজন আমাদের সূর্যের ওজনের ৮ শতাংশ থেকে ৫০ শতাংশের মধ্যে রয়েছে। আমাদের ছায়াপথে লাল রঙের বামনাকৃতি নক্ষত্রের সংখ্যা প্রায় ৭০ শতাংশ। বিজ্ঞানীরা এইসব নক্ষত্রের মধ্যে থাকা গ্রহে প্রাণের কোন সম্ভাবনার কথা অতীতে ভাবতেন না। সম্প্রতি সূর্যের মতো গ্রহের সন্ধান পাওয়ার জন্য গবেষণায় বেশ কিছু প্রমাণ পাওয়া গেছে, যেখানে দেখা গিয়েছে নাক্ষত্রিক ভর এবং ব্যাসার্ধ কমে যাওয়ার সঙ্গে সঙ্গে সেখানে জীবের বাসযোগ্য পরিবেশ থাকার সম্ভাবনা বেড়ে যায়। নাসার কেপলার মিশন থেকে জানা যায় বামনাকৃতি এই ধরণের নক্ষত্রগুলিতে পাথুরে গ্রহের সন্ধান পাওয়া গেছে।
বিজ্ঞান ও প্রযুক্তি মন্ত্রকের স্বায়ত্ত্ব শাসিত সংস্থা এসএন বোস ন্যাশনাল সেন্টার ফর বেসিক সায়েন্সসের ডঃ সৌমেন মন্ডলের নেতৃত্বে ধৃমাদ্রি খাটা, ডঃ রামকৃষ্ণ দাস, ডঃ সুপ্রিয় ঘোষ এবং শ্রী সম্রাট ঘোষ এ সংক্রান্ত গবেষণায় বামনাকৃতি নক্ষত্রে পাথুরে গ্রহের সন্ধান পেয়েছেন। তাঁরা ৫৩টি এ ধরণের নক্ষত্রের ওপর গবেষণা চালিয়েছেন। এই ধরণের নক্ষত্রগুলি অতীব ক্ষুদ্র, শীতল এবং নিস্প্রভ হওয়ায় গবেষণার কাজটি চালানো বেশ কষ্টসাধ্য ছিল।
অসামরিকবিমানপরিবহণমন্ত্রক
সিবিআইসি –র চেয়ারম্যান কলকাতায় দ্রুত পণ্য পরিবহণের জন্য আন্তর্জাতিক কুরিয়ার টার্মিনালে বিশেষ ব্যবস্থা ও সীমা শুল্কের পরীক্ষাগারের উদ্বোধন করেছেন
কলকাতা, ১১ই অক্টোবর, ২০২১
কেন্দ্রীয় পরোক্ষ কর ও সীমা শুল্ক পর্যদের চেয়ারম্যান শ্রী এম অজিত কুমার আজ কলকাতার নেতাজী সুভাষচন্দ্র বসু আন্তর্জাতিক বিমান বন্দরে আন্তর্জাতিক কুরিয়ার টার্মিনালে দ্রুততার সঙ্গে পণ্য পরিবহণ ব্যবস্থাপনার উদ্বোধন করেছেন। শ্রী কুমার কলকাতার বিবাদী বাগ অঞ্চলে ১ নম্বর কাউন্সিল হাউস স্ট্রীটে সীমা শুল্কের পরীক্ষাগারেরও উদ্বোধন করেন।
এর ফলে দ্রুত পণ্য পরিবহণের ক্ষেত্রে এক্সপ্রেস কার্গো ক্লিয়ারেন্স সিস্টেম – ইসিসিএস ব্যবস্থাপনার মানচিত্রে কলকাতা যুক্ত হল, যার সাহায্যে কলকাতা বিমান বন্দরে দ্রুততার সঙ্গে বিশাল আকৃতির পণ্য পরিবহণ করা সম্ভব হবে। নতুন ব্যবস্থায় আমদানী – রপ্তানি পণ্য পরিবহণে সুবিধে হবে। প্রথম পর্বে কুরিয়ার শিপিং বিলের আওতায় যে সব পণ্য রপ্তানি হবে, সেগুলির পরিবহণ এই ব্যবস্থার মাধ্যমে হবে।
একইভাবে কলকাতায় সীমা শুল্কে নতুন অত্যাধুনিক পরীক্ষাগার আজ উদ্বোধন হয়েছে। যন্ত্রপাতির পরীক্ষা – নিরীক্ষা, তরল পদার্থের পরীক্ষা – নিরীক্ষা এবং প্রযুক্তিগত বিভিন্ন সামগ্রির পরীক্ষা – নিরীক্ষার জন্য এই পরীক্ষাগারে প্রয়োজনীয় ব্যবস্থা রয়েছে। এখানে একটি গ্রন্থাগারও আছে। নতুন পরীক্ষাগারের সাহায্যে দ্রুততার সঙ্গে বিভিন্ন সামগ্রী পরীক্ষা করা যাবে। এনফোর্সমেন্ট বিভাগের তল্লাশির কাজেও এই পরীক্ষাগার সহায়ক হবে। পরীক্ষাগারটি যাতে এনএবিএল –এর স্বীকৃতি খুব শীঘ্রই পায়, তার জন্য প্রয়োজনীয় ব্যবস্থা নেওয়া হচ্ছে।
CG/CB/SFS
(Visitor Counter : 14
অর্থমন্ত্রক
ফর্ম নম্বর জিএসটিআর - ৯ – এ বার্ষিক রিটার্ন জমা দেওয়ার বিবরণ
ফর্ম নম্বর জিএসটিআর – ৯ – এ বার্ষিক রিটার্ন জমা দেওয়ার শেষ তারিখ ৩০ জুন  পর্যন্ত। ব্যবসায়ী এবং শিল্পপতিদের এই বার্ষিক রিটার্ন জমা সংক্রান্ত বিস্তারিত তথ্য নিম্নরূপ –
০১.০৫.২০১৯ এই তারিখে ফর্ম নম্বর জিএসটিআর ২ এ-তে তথ্য দেওয়া হয়েছে তা ফর্ম জিএসটিআর ৯ – এর ৮ এ টেবিলে স্বয়ংক্রিয়ভাবে পূর্ণ হয়ে থাকে। ফর্ম নম্বর জিএসটিআর ৯’র টেবিল ৮ সি’তে ২০১৮’র এপ্রিল থেকে ২০১৯ – এর মার্চ মাস পর্যন্ত ইনপুট ট্যাক্স ক্রেডিট ঘোষণা করা যাবে।
(Visitor Counter : 79
বিজ্ঞানওপ্রযুক্তিমন্ত্রক
মহাকাশে তেজস্ক্রিয় পরিবেশ সম্পর্কে ভারত ও মার্কিন যুক্তরাষ্ট্রের ছাত্রছাত্রী ও বিজ্ঞানীরা আলোচনা করেছেন
নতুন দিল্লি, ২৮ জানুয়ারি, ২০২২
ভারত ও মার্কিন যুক্তরাষ্ট্রের একদল ছাত্রছাত্রী এবং বিশেষজ্ঞ ‘মহাকাশে তেজস্ক্রিয়তা : সূর্য থেকে পৃথিবী, চাঁদ, মঙ্গল গ্রহ এবং তারও পরে তেজস্ক্রিয়তার বৈশিষ্ট্য’ শীর্ষক একটি কর্মশালায় যোগ দেন। ২৪-২৮শে জানুয়ারি এই কর্মশালায় মহাকাশে তেজস্ক্রিয় পরিবেশ, মহাকাশে জীববিজ্ঞান, কৃত্রিম মেধা ও মেশিন লার্নিং টুলের প্রয়োগ নিয়ে আলোচনা হয়েছে। ইসরোর প্রাক্তন চেয়ারম্যান শ্রী কিরণ কুমার কর্মশালায় মহাকাশ সংক্রান্ত ভারতের বিভিন্ন মিশনের বিষয়ে আলোচনা করেন। এছাড়াও ২০২৫ সাল পর্যন্ত ভারত মহাকাশের ক্ষেত্রে যে অভিযানগুলির পরিকল্পনা করেছে সেবিষয়ে বিস্তারিত জানিয়েছেন। শ্রী কুমার জানান, চন্দ্রযান-১ ইসরোর জন্য অত্যন্ত গুরুত্বপূর্ণ। এর মধ্য দিয়ে চাঁদ সম্পর্কে নতুন তথ্য আমরা জানতে পেরেছি। চাঁদে ক্ষার ও জলের অনুর উপস্থিতি চন্দ্রযান-১ –এর মাধ্যমে জানা গেছে। মারস অর্বিটার মিশন ৭ বছর ধরে মঙ্গল গ্রহকে পরীক্ষা নিরীক্ষা করেছে। ভারত, মহাকাশ সংক্রান্ত গবেষণার জন্য অ্যাস্ট্রোস্যাট মিশন বাস্তবায়িত করেছে। এখন চন্দ্রযান-২ –এর প্রস্তুতি চলছে। কৃত্রিম উপগ্রহ তৈরি করে আদিত্য-এল-১ মিশনের মাধ্যমে সূ্র্যের উপর যে পরীক্ষা নিরীক্ষা চালানো হচ্ছে তার কাজ শীঘ্রই শেষ হবে। চাঁদের উপর পরীক্ষা নিরীক্ষার জন্য ইসরো ও জাপান অ্যারোস্পেস এক্সপ্লোরেশন এজেন্সি একযোগে কাজ করবে। এই কর্মশালা আয়োজনে ভারত-মার্কিন বিজ্ঞান ও প্রযুক্তি ফোরাম সহায়তা করেছে। কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা নৈনিতালের আর্যভট্ট রিসার্ট ইনস্টিটিউট অফ অবজারভেশনাল সায়েন্সেস এবং পুনের ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ সহায়তা করেছে। ৫ দিনের এই কর্মশালায় প্রতিদিন একেকটি নির্দিষ্ট বিষয় নিয়ে আলোচনা হয়েছে। এগুলি হলো – ১. পৃথিবী, ২. বায়ু ও মহাকাশে আলো, ৩. উত্তোলন, ৪. মহাকাশে তেজস্ক্রিয়তা ও জীববিজ্ঞান, ৫. মহাকাশের পরিস্থিতি সম্পর্কে সচেতনতা ও সুযোগ। আলোচনায় ভারত ও মার্কিন যুক্তরাষ্ট্রের বিশিষ্ট বিজ্ঞানীরা অংশগ্রহণ করেন।
CG/CB/SKD/
(Visitor Counter : 163
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২১শে জুলাই, ২০২১
দেশজুড়ে টিকাকরণ অভিযানে এ পর্যন্ত ৪১ কোটি ৫৪লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ৩ লক্ষ ৯০হাজার ৬৮৭ জন।
বর্তমানে কোভিড মুক্ত হওয়ার হার ৯৭.৩৬%।
গত চব্বিশ ঘন্টায় আরোগ্য লাভ করেছেন ৩৬,৯৭৭ জন।
এই সময়ে নতুন করে সংক্রমিত হয়েছেন ৪২,০১৫ জন।
ভারতে চিকিৎসাধীন সংক্রমিতের সংখ্যা বর্তমানে ৪,০৭,১৭০জন ।
মোট সংক্রমিতের মাত্র ১.৩% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.০৯%।
পরপর ৩০ দিন দৈনিক সংক্রমিতের হার ৩%র কম౼আজ এই হার ২.২৭%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৪কোটি ৯১ লক্ষ।
CG/CB/
(Visitor Counter : 146
প্রধানমন্ত্রীরদপ্তর
আমাদের কঠোর পরিশ্রমী মৎস্যজীবীদের আমরা সবধরনের সহায়তা করবো: প্রধানমন্ত্রী
নয়াদিল্লি, ১০ মার্চ, ২০২৩
প্রধানমন্ত্রী শ্রী নরেন্দ্র মোদী আবারও মৎস্যজীবীদের সহায়তায় তাঁর অঙ্গীকার ব্যক্ত করেছেন। তিনি বলেছেন, মৎস্যজীবীদের জীবিকা অর্জনের সুযোগ এবং ভালো বাজার নিশ্চিত করতে সবধরনের প্রয়াস অব্যাহত থাকবে।
সাংসদ শ্রী অশোক নেতের এক ট্যুইট বার্তার প্রত্যুত্তরে প্রধানমন্ত্রী বলেছেন, “আমাদের কঠোর পরিশ্রমী মৎস্যজীবীদের আমরা সবধরনের সহায়তা করবো। তাঁরা যাতে আরও ভালো বাজার পান এবং তাঁদের জীবিকা অর্জনের সুযোগ অব্যাহত থাকে - তা আমরা নিশ্চিত করবো”।
(PG/CB/SB
স্বাস্থ্যওপরিবারকল্যাণমন্ত্রক
গত ২৪ ঘণ্টায় দেশে ৪০ হাজারের কম নতুন করে সংক্রমিত হয়েছেন
ভারতে সক্রিয় সংক্রমিতের সংখ্যা আরও কমে হয়েছে ৪,৮২,০৭১ ; মোট সংক্রমিতের ১.৫৮ শতাংশ এই মুহূর্তে চিকিৎসাধীন
ভারতে কোভিড-১৯ টিকাকরণ ৩৫ কোটি ২৮ লক্ষ ছাড়িয়ে গেছে
দৈনিক সংক্রমিতের হার ২৮ দিন ধরে ৫ শতাংশ কম- ২.৬১ শতাংশ
নয়াদিল্লী, ৫ জুলাই, ২০২১
ভারতে গত ২৪ ঘণ্টায় নতুন করে সংক্রমিত ৩৯,৭৯৬ জন। পর পর ৮ দিন ধরে নতুন করে দৈনিক সংক্রমিতের সংখ্যা ৫০ হাজারের কম। কেন্দ্র, রাজ্য ও কেন্দ্রশাসিত অঞ্চলগুলির যৌথ উদ্যোগে এটি সম্ভব হয়েছে। ভারতে সক্রিয় সংক্রমিতের সংখ্যা নিম্নমুখী। আজ ৪,৮২,০৭১ জন সংক্রমিত চিকিৎসাধীন। তার আগের দিনের হিসেবে এই সংখ্যা ৩,২৭৯ কম। এই মুহুর্তে দেশে মোট সংক্রমিতের মাত্র ১.৫৮ শতাংশ চিকিৎসাধীন।
দেশে এ পর্যন্ত ৩৫,২৮,৯২,০৪৬ টি টিকার ডোজ দেওয়া হয়েছে। গতকাল টিকা দেওয়া হয়েছে ১৪,৮১,৫৮৩ জনকে। স্বাস্থ্যকর্মীদের মধ্যে ১,০২,২৯,৩৮৮ জন টিকার প্রথম ডোজ এবং ৭৩,১৩,২৩৪ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৭৫,৮৬,২০০ জন প্রথম ডোজ এবং ৯৬,৬৯,৩২২ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ১০,০৭,২৪,২১১ জন এবং দ্বিতীয় ডোজ পেয়েছেন ২৭,৭৭,২৬৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ৯,০৭,৯০,১১৬ জন। আর দ্বিতীয় ডোজ পেয়েছেন ১,৮৯,৫৪,০৭৩ জন। যাঁদের বয়স ৬০এর ওপরে তাঁদের মধ্যে ৬,৮৯,৯৩,৭৬৭ জন প্রথম ডোজ এবং ২,৫৮,৫৪,৪৭০ জন দ্বিতীয় ডোজ পেয়েছেন।
দেশে সর্বজনীন টিকাকরণে নতুন পর্যায় ২১ জুন থেকে শুরু হয়েছে। কেন্দ্র টিকাকরণের প্রক্রিয়াকে আরও ত্বরান্বিত করতে অঙ্গীকারবদ্ধ। এর জন্য দেশজুড়ে টিকা নেওয়ার সুযোগ বাড়ানো হচ্ছে।
ভারতে কোভিড-১৯এ নতুন করে সংক্রমণের চাইতে বেশি সংখ্যক মানুষ প্রতিদিন সুস্থ হয়ে উঠছেন। পর পর ৫৩ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ৪২,৩৫২ জন আরোগ্য লাভ করেছেন। নতুন করে সংক্রমিতের থেকে সুস্থ হয়ে ওঠার সংখ্যার পার্থক্য ২৫৫৬।
মহামারী শুরু হওয়ার পর থেকে এ পর্যন্ত ২,৯৭,০০,৪৩০ জন আরোগ্য লাভ করেছেন। জাতীয় কোভিড মুক্তির হার ক্রমবর্ধমান। আজ এই হার ৯৭.১১ শতাংশ।
দেশজুড়ে নমুনা পরীক্ষার সুযোগ আরও বাড়ানো হচ্ছে। গত ২৪ ঘণ্টায় ১৫,২২,৫০৪টি নমুনা পরীক্ষা হয়েছে। দেশে এ পর্যন্ত ৪১,৯৭,৭৭,৪৫৭ টি নমুনার পরীক্ষা হয়েছে।
একদিকে যেমন দেশে নমুনা পরীক্ষার সুযোগ বাড়ানো হচ্ছে একইসঙ্গে সংক্রমিতের হারও ক্রমশ কমছে। সাপ্তাহিক সংক্রমিতের হার বর্তমানে ২.৪ শতাংশ। আর আজ দৈনিক সংক্রমণের হার ২.৬১ শতাংশ। পর পর ২৮ দিন দৈনিক সংক্রমণের হার ৫ শতাংশের কম।
(CG/CB /NS
যুবওক্রীড়াবিষয়কমন্ত্রক
ক্রীড়া সংস্কৃতি
নয়াদিল্লি, ২৭ জুন, ২০১৯
দেশের খেলোয়াড়রা যাতে আন্তর্জাতিক মঞ্চে সাফল্য পায় তার জন্য কেন্দ্রীয় সরকার জাতীয় ক্রীড়া ফেডারেশনগুলির মাধ্যমে এবং প্রত্যক্ষভাবে ‘টার্গেট অলিম্পিক পোডিয়াম কর্মসূচি’-র মাধ্যমে দেশে ক্রীড়া ও ক্রীড়া সংস্কৃতির প্রসারের জন্য কাজ করছে। ‘খেলো ইন্ডিয়া’ প্রকল্পের আওতায় প্রতিভাবান খেলোয়াড়দের খুঁজে বার করে তাদের গড়ে তোলা, উচ্চমানের কোচিং-এর ব্যবস্থা এবং দেশের ক্রীড়া পরিকাঠামোর উন্নতিসাধনের মতো কাজ করা হচ্ছে। বিভিন্ন আন্তর্জাতিক প্রতিযোগিতায় পদক জিতে ভারতের খেলোয়াড়রা প্রশংসা পেয়েছেন। সরকার জাতীয় ক্রীড়া ফেডারেশনগুলিকে জাতীয় স্তরের প্রতিযোগিতা ও বার্ষিক ‘খেলো ইন্ডিয়া’ প্রতিযোগিতা আয়োজনে সাহায্য করছে। এই প্রয়াসগুলি সারা দেশে ক্রীড়া সংস্কৃতির প্রসারে সাহায্য করেছে এবং এই কাজটি এখনও চলছে।
লোকসভায় এক প্রশ্নের লিখিত জবাবে এই তথ্য জানান স্বাধীন ভারপ্রাপ্ত ক্রীড়া প্রতিমন্ত্রী শ্রী কিরেন রিজিজু।
SSS/SC/DM
(Visitor Counter : 84
সড়কপরিবহণওমহাসড়কমন্ত্রক
শ্রী নীতিন গড়করি মহারাষ্ট্রের আকোলার ২০টি অমৃত সরোবর জাতির উদ্দেশে উৎসর্গ করেছেন
নয়াদিল্লি, ২৮ মে, ২০২২
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি মহারাষ্ট্রের আকোলার ২০টি অমৃত সরোবর জাতির উদ্দেশে উৎসর্গ করেছেন। এই ২০টি সরোবর ১ হাজার ২শো৭৬ টিসিএম জল ধারণ করতে সক্ষম।
আকোলার ডঃ পাঞ্জাব রাও দেশমুখ কৃষি বিদ্যাপীঠ পরিসরে এই সরোবরগুলি খনন করা হয়েছে। ওয়ানি, রম্ভাপুর এবং বাবুলগাঁও-এ বিদ্যাপীঠের পরিসরে সরোবরগুলি শ্রী গড়করি ঘুরে দেখেন। তাঁর সঙ্গে ছিলেন বিশ্ববিদ্যালয়ের উপাচার্য শ্রী বিলাস ভালে।
প্রধানমন্ত্রী শ্রী নরেন্দ্র মোদীর ঘোষণা অনুযায়ী, ২০২৩-এর ১৫ই আগস্টের মধ্যে দেশ জুড়ে ৫০ হাজার অমৃত সরোবর সংস্কার এবং খনন করা হবে। এর ফলে জল সংরক্ষণের চিত্র বদলে যাবে। এই কর্মসূচির আওতায় প্রতিটি জেলায় ন্যূনতম ৭৫টি অমৃত সরোবর সংস্কার বা খননের উদ্যোগ নেওয়া হয়েছে।
এই উপলক্ষে আয়োজিত এক অনুষ্ঠানে শ্রী গড়করি জানান, মহারাষ্ট্রে গুলধানা ধাঁচে জলাশয়গুলিকে খনন করা হচ্ছে। এর আওতায় এ বছরের মধ্যে ৫০০টি জলাশয়, ২৭০টি কৃষিকাজে ব্যবহৃত পুকুর খনন করা হবে। এর ফলে নিখরচায় রাজ্যে ৩৪ হাজার টিসিএম অতিরিক্ত জল ধারণ করা সম্ভব হবে। মন্ত্রী জানান, অমৃত সরোবর প্রকল্পে আকোলার ডঃ পাঞ্জাব রাও দেশমুখ কৃষি বিদ্যাপিঠের ক্যাম্পাস এবং মহারাষ্ট্র পশু ও মৎস্যপালন বিশ্ববিদ্যালয়ের ক্যাম্পাসে ৩৪টি সরোবরের সংস্কার করা হবে। এইসব সরোবরগুলির মোট জল ধারণ ক্ষমতা হবে ২ হাজার ৪৬৮ টিসিএম। গুলধানা ধাঁচে জল সংরক্ষণের সাফল্যের কথা উল্লেখ করে মন্ত্রী জানান, সরোবরগুলি থেকে যে পলি সংগ্রহ করা হচ্ছে তা অমরাবতী-আকোলা ৫৩ নম্বর জাতীয় সড়কের সংস্কারের কাজে ব্যবহার করা হয়। এই প্রকল্পের মাধ্যমে ৩৪টি সরোবর ডঃ পাঞ্জাব রাও দেশমুখ কৃষি বিদ্যাপিঠ এবং মহারাষ্ট্র পশু ও মৎস্যপালন বিশ্ববিদ্যালয়ের ক্যাম্পাসে খনন করা হচ্ছে। ইতিমধ্যেই ২০টি সরোবর খননের কাজ সম্পূর্ণ হয়েছে, নয়টির কাজ চলছে। খুব শীঘ্রই পাঁচটি সরোবরের খনন কাজ শুরু হবে।
শ্রী গড়করি জানান, এই অঞ্চলে ১৫০ হেক্টর জমি সেচের আওতায় ছিল। জলাশয়গুলি খননের পর বর্তমানে ৬৬৩ হেক্টর জমিতে সেচের সুবিধা পৌঁছে দেওয়া সম্ভব হয়েছে। ৩৪টি সরোবর নির্মাণের কাজ শেষ হলে তা বৃদ্ধি পেয়ে ২ হাজার ৪৬৮ হেক্টর জমি সেচের আওতায় আসবে। এর ফলে এই অঞ্চলে বর্তমানে খরিফ শস্য চাষ করা সম্ভব হলেও ভবিষ্যতে আরও একটি শস্য চাষ করা যাবে।
শ্রী গড়করি জানান, প্রাণীসম্পদ উন্নয়ন দপ্তর ১৬ একর জমিতে একটি পুকুর খনন করেছে। এর ফলে ৩০০ টিসিএম জল সঞ্চয় করা সম্ভব হচ্ছে এবং বিশ্ববিদ্যালয় ক্যাম্পাসে জলের সঙ্কট দূর হয়েছে। পুকুরগুলি এমনভাবে খনন করা হচ্ছে যার ফলে এখানে মাছ চাষ করা সম্ভব হয়। গত বছর ডঃ পাঞ্জাব রাও দেশমুখ বিদ্যাপিঠ দুটি পুকুরকে লিজ দিয়েছিল এবং এবাবদ ৮ লক্ষ টাকা আয় করে। তিনি জানান, এই মডেলটি কার্যকর হলে ১৮টি গ্রাম উপকৃত হবে।
মন্ত্রী বলেন, অমৃত সরোবর প্রকল্প খরাপ্রবণ অঞ্চলগুলিতে খনন করা উচিৎ। এর ফলে দেশের ৭১টি কৃষি বিশ্ববিদ্যালয় উপকৃত হবে। তিনি বিভিন্ন রাজ্যের ও কেন্দ্রীয় মন্ত্রীদের ডঃ পাঞ্জাব রাও দেশমুখ বিশ্ববিদ্যালয়ের অমৃত সরোবর প্রকল্পটি ঘুরে দেখার আমন্ত্রণ জানান।
CG/CB/DM/
(Visitor Counter : 81
আদিবাসীবিষয়কমন্ত্রক
আগামী ১৫ নভেম্বর ‘জনজাতীয় গৌরব দিবস’ উদযাপনে নেতৃত্ব দেবেন রাষ্ট্রপতি শ্রীমতী দ্রৌপদী মুর্মু
দেশের ইতিহাস ও সংস্কৃতিতে আদিবাসীদের অবদানের প্রতি শ্রদ্ধা জানাতে আয়োজিত হবে নানা অনুষ্ঠান ও কর্মসূচি
নয়াদিল্লি, ১২ নভেম্বর, ২০২২
আগামী ১৫ নভেম্বর ‘জনজাতীয় গৌরব দিবস’ উদযাপনে নেতৃত্ব দেবেন রাষ্ট্রপতি শ্রীমতী দ্রৌপদী মুর্মু।
আজ নয়াদিল্লিতে এক সাংবাদিক বৈঠকে একথা ঘোষণা করে কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা জানান যে ঐদিন ঝাড়খণ্ডের খুন্তি জেলার উলিহাতু গ্রামটি পরিদর্শন করবেন রাষ্ট্রপতি। ঐ গ্রামেই জন্মগ্রহণ করেছিলেন ভগবান বিরসা মুন্ডা। সেখানে উপস্থিত থেকে রাষ্ট্রপতি পুষ্পার্ঘ্য নিবেদন করবেন।
খুন্তি থেকেই রাষ্ট্রপতি ভার্চ্যুয়াল মাধ্যমে কেন্দ্রীয় সড়ক ও পরিবহণ মন্ত্রক এবং শক্তি মন্ত্রকের কয়েকটি প্রকল্পের উদ্বোধনও করবেন। এছাড়াও, কয়েকটি একলব্য বিদ্যালয়ের সূচনাও করবেন তিনি। ট্রাইফেড এবং এনআরএলএম-এর স্বনির্ভর গোষ্ঠীগুলির মহিলা সদস্যদের কাছে ঐদিন বক্তব্যও রাখবেন রাষ্ট্রপতি।
শ্রী মুন্ডা বৈঠকে আরও জানান যে আগামী ১৫ নভেম্বর নয়াদিল্লির সংসদ ভবনে ভগবান বিরসা মুন্ডার মূর্তিতে মাল্যদানের মাধ্যমে শ্রদ্ধা নিবেদন করবেন ভারতের উপ-রাষ্ট্রপতি। অন্যান্য সাংসদরাও সেখানে উপস্থিত থাকবেন।
শ্রী অর্জুন মুন্ডা সাংবাদিকদের আরও জানান যে জাতীয় ও রাজ্য পর্যায়ে ‘জনজাতীয় গৌরব দিবস’ উদযাপনের অঙ্গ হিসেবে ১৫ নভেম্বর থেকে সপ্তাহব্যাপী বেশ কিছু কর্মসূচিরও আয়োজন করা হয়েছে। কাশ্মীর থেকে কন্যাকুমারী এবং গুজরাট থেকে অরুণাচল প্রদেশ – দেশের প্রতিটি প্রান্তেই উদযাপিত হবে ‘জনজাতীয় গৌরব দিবস’।
কেন্দ্রীয় আদিবাসী বিষয়ক মন্ত্রী উল্লেখ করেন যে প্রধানমন্ত্রী শ্রী নরেন্দ্র মোদীর নেতৃত্বাধীন সরকার দেশের ইতিহাস ও সংস্কৃতিতে আদিবাসীদের অবদানের কথা স্মরণ করতে ১৫ নভেম্বর দিনটিকে ‘জনজাতীয় দিবস’ হিসেবে ঘোষণা করেছে। আদিবাসী স্বাধীনতা সংগ্রামীদের উদ্দেশে সম্মান জানাতে এবং আদিবাসী অঞ্চলগুলির আর্থ-সামাজিক উন্নয়ন প্রচেষ্টাকে আরও জোরদার করতে ঐ দিনটি নানা অনুষ্ঠান ও কর্মসূচির মধ্য দিয়ে উদযাপনের সিদ্ধান্ত নেওয়া হয়েছে। ‘জনজাতীয় গৌরব দিবস’ উদযাপনের মাধ্যমে দেশের প্রত্যন্ত গ্রামাঞ্চলে বসবাসকারী আদিবাসী জনগোষ্ঠীর কাছে জীবনধারণের প্রাথমিক সুযোগ-সুবিধা পৌঁছে দিতে এবং তাঁদের জন্য শিক্ষা ও কর্মসংস্থানের সুযোগ-সুবিধার প্রসারে এক বিশেষ সঙ্কল্প গ্রহণ করা হবে। স্বাধীনতার শতবর্ষ পূর্তিকালে অর্থাৎ, আগামী ২০৪৭ সালের মধ্যে এই সঙ্কল্পের বাস্তবায়নের লক্ষ্যে নিরন্তর প্রচেষ্টা চালানো হবে বলে তিনি উল্লেখ করেন। এদিন শিক্ষা ও সংস্কৃতি সহ বিভিন্ন সরকারি মন্ত্রক ও দপ্তরের পক্ষ থেকেও ‘জনজাতীয় গৌরব দিবস’ উদযাপনের উদ্যোগ নেওয়া হয়েছে। আয়োজিত হবে সেমিনার, ওয়েবিনার, আদিবাসী স্বাধীনতা সংগ্রামীদের অবদান ইত্যাদিকে ঘিরে নানা ধরনের আলোচনা ও সাংস্কৃতিক কর্মসূচি।
PG/SKD/DM/
(Visitor Counter : 115
খাদ্যপ্রক্রিয়াকরণশিল্পমন্ত্রক
২০২৫-এর মধ্যে ভারতে জৈব খাদ্যের ব্যবসা ৭৫ হাজার কোটি টাকায় পৌঁছবে
নয়াদিল্লি, ১৩ ফেব্রুয়ারি, ২০২০
মহিলাদের ক্ষমতায়ন এবং জৈব খাদ্য উৎপাদনে উৎসাহদানের লক্ষ্যে খাদ্য প্রক্রিয়াকরণ মন্ত্রক মহিলাদের ক্ষমতায়নের ওপর গুরুত্ব আরোপ করে একটি জাতীয় জৈব খাদ্য উৎসবের আয়োজন করেছে। কেন্দ্রীয় খাদ্য প্রক্রিয়াকরণ মন্ত্রী শ্রীমতী হরসিমরাত কাউর বাদল তিনদিনের এই খাদ্য উৎসবের বিষয়ে জানান, দেশের বিভিন্ন প্রান্ত থেকে ১৫০ জন মহিলা শিল্পোদ্যোগী এবং স্বনির্ভর গোষ্ঠীর সদস্য তাঁদের উৎপাদিত সামগ্রী এই উৎসবে প্রদর্শন করবেন। এর মধ্যে রয়েছে – ফল ও সবজি, মশলাপাতি, মধু, দ্রুত খাওয়ার সামগ্রী, ডাল, শুকনো ফল ইত্যাদি।
নতুন দিল্লির জওহরলাল নেহরু স্টেডিয়ামে আগামী ২১-২৩ ফেব্রুয়ারি একটি অনুষ্ঠানের আয়োজন করা হচ্ছে। এই উৎসবের মূল ভাবনা হল – ‘ভারতে জৈব পণ্যের সম্ভাবনার মূল্যায়ন’। শ্রীমতী বাদল জানান, ২৪টি রাজ্য থেকে শিল্পোদ্যোগী এবং স্বনির্ভর গোষ্ঠীর সদস্যরা জ্যাম, জেলি, মোরোব্বা, আচারের মতো সামগ্রী ছাড়াও ওষধি গাছ, তেল, পানীয় সহ বিভিন্ন সামগ্রী নিয়ে এই উৎসবে হাজির হবেন। অংশগ্রহণকারীদের জন্য বাণিজ্য সংক্রান্ত বিভিন্ন আলোচনার ব্যবস্থা করা হয়েছে। এছাড়াও, জৈব খাদ্য সংক্রান্ত প্রশ্নোত্তর প্রতিযোগিতা, রান্নাবান্না, রাঁধুনিদের পরামর্শ, সাংস্কৃতিক অনুষ্ঠান, পথ-নাটিকার ব্যবস্থা করা হয়েছে। মন্ত্রী জানান, মুদ্রা, স্টার্ট-আপ ইন্ডিয়ার মতো বিভিন্ন কেন্দ্রীয় প্রকল্পের সঙ্গে মহিলা শিল্পোদ্যোগীরা যাতে যোগাযোগ করতে পারেন, সেই লক্ষ্যে খাদ্য প্রক্রিয়াকরণ মন্ত্রক এবং নারী ও শিশুবিকাশ মন্ত্রক একটি চুক্তি স্বাক্ষর করেছে। এর ফলে, আন্তর্জাতিক বাজারে এঁদের উৎপাদিত পণ্যসামগ্রী পাঠানো যাবে।
বিশ্বে জৈব কৃষির ক্ষেত্রে ভারতের স্থান নবম। ভারতে ২০১৭-১৮ সালে ১৭ লক্ষ মেট্রিক টন বিভিন্ন কৃষিপণ্য যেমন - তৈলবীজ, আখ, দানাশস্য, তুলো, ডাল, ওষধি গাছ, চা, ফল, মশলাপাতি, সবজি ও কফি জৈব চাষের মাধ্যমে উৎপাদিত হয়েছে। স্বাস্থ্যের বিষয়ে সচেতনতা বৃদ্ধি এবং ক্রমবর্ধমান আয়ের কারণে ২০১৬-২১ সালের মধ্যে জৈব পদ্ধতিতে উৎপাদিত ফসলের চাহিদা ১০ শতাংশ বৃদ্ধি পাবে বলে ধারণা করা হচ্ছে।
২০১৭-১৮ সালে জৈব প্রক্রিয়ায় উৎপাদিত শস্যের বিদেশে রপ্তানির পরিমাণ ছিল ৫১ কোটি ৫০ লক্ষ মার্কিন ডলার। ‘ইন্ডিয়ান অর্গানিক সেক্টর – ভিশন ২০২৫’-এর প্রতিবেদন অনুযায়ী, ২০২৫ সালের মধ্যে এই ক্ষেত্রের ব্যবসার পরিমাণ ৭৫ হাজার কোটি টাকায় পৌঁছবে। ২০১৫ সালে যার পরিমাণ ছিল ২,৭০০ কোটি টাকা।
SSS/CB/DM
(Visitor Counter : 70
মহাকাশদপ্তর
২০২২এর তৃতীয় ত্রৈমাসিকে চন্দ্রযান-৩ এর উৎক্ষেপণের সম্ভাবনা
নয়াদিল্লী, ২৮ জুলাই, ২০২১
কেন্দ্রীয় ভূবিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মী, জন-অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং আজ লোকসভায় এক প্রশ্নের লিখিত জবাবে জানান, ২০২২এর তৃতীয় ত্রৈমাসিকে চন্দ্রযান-৩ উৎক্ষেপিত হওয়ার সম্ভাবনা আছে। এর জন্য প্রয়োজনীয় সব ধরণের প্রস্তুতি চলছে।
চন্দ্রযান-৩ তৈরির শেষ পর্যায়ে বিভিন্ন প্রক্রিয়ায় মহাকাশ যানের নানা উপাদানের পরীক্ষা-নিরীক্ষা করা হচ্ছে, যার মাধ্যমে চন্দ্রযানে ব্যবহারে যন্ত্রাংশের মূল্যায়ণ করার কাজ চলছে। কোভিড-১৯ মহামারীর জন্য কাজের গতি শ্লথ হয়েছিল, কিন্তু লকডাউনের সময় ওয়ার্ক ফ্রম হোম অর্থাৎ বাড়ি থেকে সব ধরণের কাজ চালিয়ে যাওয়া হচ্ছিল। আনলক পর্ব শুরুর পর থেকে চন্দ্রযান-৩ তৈরির কাজে গতি আসে। আর এখন এটি নির্মাণের চূড়ান্ত পর্যায়ে রয়েছে।
CG/CB/NS
(Visitor Counter : 183